Kuphelile ngomshado kaKhaya MthethwaCOLOURFUL: Idols SA winner Khaya Mthethwa and former Miss South Africa Ntandoyenkosi Kunene had their traditional wedding in Piet Retief.Pictures: Twitter/Facebook/Itumeleng English/African News Agency/ANAMCEBO MPUNGOSE | December 24, 2019LIGQABUKILE ifindo lomshado phakathi komculi wowokholo obuye abe ngumfundisi wase-Oasis uKhaya Mthethwa nenkosikazi yakhe uNtandoyenkosi Kunene-Mthethwa.UNtandoyenkosi, ohlabane ngesicoco sikaMiss South Africa ngo-2016, ushade noKhaya Mthethwa ngo-2017. Ebhala ekhasini lakhe ku-Instagram, uthe benoKhaya ezinsukwini ezimbalwa ezidlule bahlale phansi badingida izinselelo ababhekene nazo njengabashadikazi abasebasha."NgeSonto sihlangane nabasemzini sabazisa ngesinqumo esivumelane ngaso sokuthi sifake amaphepha edivosi enkantolo. Ngibazisile nabasekhaya kwaKunene abaphoxekile ngesinqumo kodwa baveza ukuthi bayazigqaja ngendlela engibamele ngayo kwaMthethwa, ngendlela engakhuliswa ngayo. Mina nendodana yami sesiphumile kwaMthethwa sabuyela ekhaya eMpumalanga," kusho uNtando.Uqhube wabonga ibandla lase-Oasis ngokumamukela ngezandla ezinemfudumalo.Uthe indodana yabo izohlala naye kodwa uKhaya angayivakashela noma inini uma efisa ukuyibona ukuze adlale indima yakhe yokuba nguyise."Siyacela ukuthi sibhekane nalolu daba ngasese njengoba sidlula esikhathini esinzima. Siyazi futhi siyabonga ukuthi niyasithanda futhi nikhathazekile ngathi kodwa yazini ukuthi sikahle, kanti nesinqumo esisithathile isona esiphusile esimeni esibhekene naso.Uthe akukho okunye abazokuphawula ngedivosi yabo nangomndeni wabo. Lolu daba lususe inkulumo mpikiswano ezinkundleni zokuxhumana ngomshado. Kuzokhumbuleka ukuthi muva nje u-Enhle Mbali noBlack Coffee nabo baphumele obala ngokuphela komshado wabo. Abanye abashadikazi abangosaziwayo abadivosile nonyaka ngumculi weMafikizolo uNhlanhla Ncinza noTK Ncinza.Even if Ntando & Khaya's, Mbali & Nathi's marriage didn't work out. 🗣ANGINENDABA. I will marry someone's daughter and my marriage will be a success. I won't weigh my blessings on other people's misfortune— uGxabhashe 🦁 (@Ntethehxulu) December 24, 2019Ntando and Khaya invested two years of their lives trying to build a home but sadly they failed, that could have happened to u too.i don't see how this constitutes as 'tea'. You people lack sensitivity man, sies! https://t.co/Egi7eSuUbT— uMsuthukaz' omhle 💄 (@EbongaNdeya) December 24, 2019
